**צמחונים, טורפים ואוכלי כול**

**⏴ במבט חדש לכיתה א**

**היקף יחידת הלימוד:** שעור

**עמודים:** 19 - 24

# מטרות

# התלמידים יציינו שיצורים חיים ניזונים ממזונות שונים.

# התלמידים ימיינו את בעלי החיים לקבוצות על פי צורת ההזנה שלהם (צמחונים, טורפים ואוכלי כול).

# התלמידים יסבירו שצמחים מייצרים את מזונם בעזרת אור השמש.

# התלמידים יציינו שצמחים, כמו כל היצורים החיים, זקוקים לאור, למים ולחומרי הזנה כדי לגדול ולהתפתח.

**הערכות לשיעור**

* להכין את כרטיסי המילים **אור שמש, מיון, צמחונים, טורפים, אוכלי כול אורח חיים**
* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a1%d7%91%d7%99%d7%91%d7%aa-%d7%97%d7%99%d7%99%d7%9d/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 35 - 37.

# מהלך השיעור (ראו בעמודים הבאים).

# מהלך השיעור: צמחונים, טורפים ואוכלי כול

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה ילמדו התלמידים על צורת ההזנה של יצורים חיים. יש להסביר את המושג הזנה שלא נמצא בשימוש יום יומי כמו למשל אכילה.  מוצע להתחיל את הנושא בשיח על צורת ההזנה של יצורים ולשאול שאלות כגון:   * ממה ניזונים יצורים חיים? * הביאו דוגמאות לבעלי חיים שניזונים מצמחים? * הביאו דוגמאות לבעלי חיים שניזונים מבעלי חיים? * מי מה אנו ניזונים? * האם צמחים ניזונים? ממה צמחים ניזונים?   שאלות דוגמת אלה עתידות לחשוף את התפיסות של התלמידים ביחס לצורות ההזנה/אכילה של יצורים חיים. |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **מה אוכלים ושותים בעלי החיים?,** עמוד 20. פעילות זו היא גרסה דיגיטלית של הפעילות בספר בגרסת נייר.   מבצעים את המשימה **מה אוכלים ושותים בעלי חיים?**, עמודים 19 - 22.  במשימה זו התלמידים קוראים סיפור ומתוודעים לאורחות החיים של בעלי חיים בהקשר לדרכי ההזנה שלהם: יש הניזונים רק מצמחים – אלה הם הצמחונים, יש הניזונים רק מבעלי חיים– אלה הם הטורפים ויש הניזונים גם מבעלי חיים וגם מצמחים – אלה הם אוכלי כול. מומלץ להקריא בקול רם את הסיפור. גם בקרב בני אדם יש כאלה שהם צמחוניים (לא אוכלים בשר) ויש גם טבעוניים (שלא אוכלים מזון שמקורו בבעלי חיים).  עונים על שאלה 1 בעמוד 20. בשאלה זו מחברים התלמידים בין בעל חיים לסוג המזון שממנו הוא ניזון. |
| המשגה | מסכמים במליאת הכיתה:  קוראים את קטע המידע **מי צמחוני? מי טורף** ומי אוכל כול, עמוד 21.  קטע המידע נועד להמשגה של צורות הזנה של בעלי חיים. ניתן למיין את בעלי החיים לקבוצות על פי המזון ממנו הם ניזונים (צמחונים, טורפים ואוכלי כול). הקריטריון למיון הוא צורת ההזנה . אחר המיון חשוב גם לדון במסקנות מהמיון כמו למשל: ישנן צורות הזנה שונות אצל בעלי חיים, יותר בעלי חיים ניזונים מצמחים ועוד. |
| יישום | עונים על שאלה 3 שבעמוד 22.  בשאלה זו ממיינים התלמידים לקבוצות את בעלי החיים עליהם קראו בסיפור על החצר של סבא נתן וסבתא רות.  קוראים את קטעי המידע שבתבנית **היודעים אתם ש**, עמוד 23.  קוראים את קטע המידע שבעמוד 24 ושואלים כיצד צמחים מייצרים את מזונם?  ילדים מודעים לכך שצמחים זקוקים למים. אבל ילדים לא ראו צמחים אוכלים מזון כפי שבעלי החיים אוכלים. פעולת ההזנה של צמחים שונה מזו של בעלי החיים והבנתה מצריכה תשתית מושגית החורגת מן האוריינות המדעית הנדרשת בגיל זה. יחד עם זאת, כדי לבסס את התפיסה שגם צמחים הם יצורים חיים וגם הם ניזונים. צמחים מייצרים את מזונם באיברים הירוקים בעזרת אור השמש.  תולים על הלוח את המילים החדשות שלמדנו **אור שמש, מיון, צמחונים, טורפים, אוכלי כול אורח חיים**.  בוחרים שלוש מילים מתוך המילים החדשות ומחברים משפטים. |
| סיכוםורפלקציה | המורה משמיטה מילת מפתח בכל אחד מן המשפטים שבתבנית **מה למדנו?**, עמוד 24.  התלמידים משלימים את המשפטים.  מה היה מעניין/מפתיע בשיעור? |